
**Αντιμετώπιση σχολικής άρνησης**

* Δείξτε υπομονή και σταθερότητα στη συμπεριφορά σας και έμπρακτο ενδιαφέρον για τη συμπεριφορά του παιδιού σας
* Να κρίνετε, απ’ όσα ξέρετε για την προσωπικότητά του, κατά πόσο προσποιείται ή όχι και να ενθαρρύνετε την έκφραση των συναισθημάτων του και την επικοινωνία
* Είναι καλό να συζητηθούν πράγματα που συνέβησαν την ημέρα, είτε καλά είτε άσχημα και να διερευνηθεί η ζωή του παιδιού στο σχολείο
* Να ενθαρρύνετε το παιδί να έχει περισσότερες επαφές με συνομηλίκους (να ενταχθεί σε αθλητικές ομάδες, να πηγαίνει στα σπίτια άλλων παιδιών, να βγαίνει συχνά έξω).



**Αντιμετώπιση άγχους αποχωρισμού**

* Να εμπιστεύεστε το παιδί και την ικανότητα του να αντιμετωπίσει το καινούργιο σχολικό περιβάλλον. Αν ο γονιός αγχώνεται, τότε θα αγχωθεί και το παιδί.



* Να μην φεύγετε στα κρυφά γιατί αυτό εντείνει το άγχος και το παιδί δεν θα μπορεί πλέον να σας εμπιστευθεί.
* Να του προσφέρετε ένα γρήγορο αλλά γεμάτο αγάπη αποχαιρετισμό έστω κι αν το παιδί κλαίει και φωνάζει.
* Να είστε σταθεροί στο ότι το παιδί θα πάει στο σχολείο, όσο έντονες και αν είναι οι αντιδράσεις του.
* Να βοηθάτε το παιδί στην προσαρμογή του στο νέο περιβάλλον, π χ καλώντας φίλους στο σπίτι και γενικά υιοθετώντας μία θετική στάση προς το σχολείο.
* Να συζητάτε τα θέματα του παιδιού με τους δασκάλους αλλά όχι μπροστά στο παιδί.

**ΠΡΟΕΤΟΙΜΑΣΙΑ ΓΙΑ ΤΟ ΣΧΟΛΕΙΟ**

* Επισκεφτείτε με το παιδί σας το νέο σχολείο
* Φέρτε το παιδί σε επαφή με άλλα παιδάκια
* Κάντε μαζί με το παιδί τα απαραίτητα ψώνια για το νέο του ξεκίνημα
* Διαβάστε μαζί με το παιδί σχετικά βιβλία/παραμύθι
* Συζήτηση με το παιδί για το σχολείο και τη δασκάλα του με ρεαλιστικά λόγια
* Μιλήστε για τις δικές σας εμπειρίες
* Δώστε κίνητρα
* Μην το αγχώνετε

**ΕΝΤΑΞΗ – ΠΡΟΣΑΡΜΟΓΗ ΤΟΥ ΠΑΙΔΙΟΥ**

* Σταδιακή ένταξη του παιδιού με σταδιακή αύξηση του χρόνου παραμονής
* Συντροφιά ενός αγαπημένου αντικειμένου του παιδιού
* Σταθερότητα και κοινή στάση των γονιών απέναντι στο σχολείο
* Εξασκηθείτε στην καθημερινή ρουτίνα του πρωινού ξυπνήματος
* Βοηθήσετε το παιδί να εκφράσει τους φόβους και τις αγωνίες του, και ακούστε το με σεβασμό και κατανόηση
* Ενισχύστε την αυτονομία του παιδιού σας και ενδυναμώστε την εικόνα εαυτού και την αυτοπεποίθησή του
* Δεν χρειάζεται να απογοητεύεστε με την πρώτη  μαθησιακή δυσκολία
* Αποφεύγετε τις απουσίες με το παραμικρό
* Μη μαλώνετε ή απειλείτε το παιδί επειδή δεν θέλει να πάει σχολείο



Μπλιάμπλια Ειρήνη, Ψυχολόγος